Ass n 24 yennayer 1956, Taqbaylit turew-d yiwen yetri. D itri n tlelli. D itri ur nxessi: yess i nettaf abrid n yiseY, n tjaddit d yimal n liser d telwit.
Lwennas Matub Ilul-ed d tafat yessuzufen tillas, yedder d asirem yettarran iḍ d ass; Yef tlelli d tnekkit, yeYli d ameYras.
Isem-is inuda-d meṛṛa timura. YuYal d ayla n talsa. Yid-es, yewwi isem Aqbayli d yisem AmaziY, s teqbaylit yessa-ten di yal tiYmert n umaḍal.
Yecna akeffir-nneY, yessefra aYiflif-nneY, yessemYer deg-yiseY-nneY, yefka afud i umennuY-nneY, icebbeḥ tajaddit-nneY.
Am-wakken yessider tinekkit-nneY ara yidir deg-wul n teqbaylit ur t ntettu ara. Ad d-yeqqim d yiwet ger tqucac n umezruy aqbayli d umaziY.
Lwennas yedder d ilelli, yugi lqid n udabu amesbaṭli. Aḍar-is inuda akal aqbayli , yezreE deg-s asirem n tlelli : win i k-yennan sanda tleḥḥuḍ, in’as : nekk d amaziY.
Zik i d-ibeggen taqbaylit: kker a taqbaylit sbedd lqed-im ziɣ mači d targit iban-ed yisem-im
Yemla-yaY-d amek ara nili di liser : win i k-yennan d acu i d-tafat, in-as: d iYallen yedduklen.
Asirem i t-izedYen, yugar tizzeYzeYt n icinga n tudert:Xas neqḍen acḥal d itri, igenni-nneY ur inegger ara.
Yenjeṛ abrid n tegrawla i tsutwin ara d-yalin: Ddwa-s ad ncerreg tamurt.
Ur yeǧǧi yiwet, yenna-tent-id meṛṛa. Yal tazlitt d-tamsirt. Yal asurif yedda, yelḥa-t Yef tutlayt-is. Yedder i weYref-is. Yefka tudert-is d asfel akken ad d-yefsu ujeǧǧig n tlelli.
Ass n 25 yunyu 1998, cleqfen-t wid ineqqen asirem. Ar tura, ur d tban ara tillawt Yef tmenYiwt-is . Anda ulac tidet d teYdemt ulac talwit. Wid YenYan Lwennas, ad d-banen ass-a neY azekka. Ur zmiren ara ad rewlen sdat n umezruy. Annect tebYu tekk-it, ayen zerEen ad -t-megren.
Ulac ttkal Yef udabu azzayri ur ntekkes Yef tidet taduli acku seg-es ar ɣur-es. Ulamek ara neccekti i win i Y-yewwten. Asmi ara ncerreg tamurt, d aYref aqbayli ara icaxen Yef yiman-is, imir-en, tidet anda tella ad-d-tban: ma di tmurt ad d-tekfel, ma deg-yigenni ad d-teYli.
Aggad i t-yenYan, ur wwiḍen ara iswi-nnsen. Lwennas yekka-d nnig tatut, ur as tezmir ara lmut. Yessew adrar s idammen-is, xas tafekka-s ddaw tmedlin, ssut-is ad yebbaezeq i lebda.
Imi ur yemmut ur yettmettat, ass-a n 24 yennayer, ad as nini s yiwet n taYect : Amulli ameggaz a Lwennas
Bueziz u Cebbi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn